ai4bharat/Pralekha huggingface dataset:
रक्षा मंत्रालय
डीजीएएफएमएस ने 258वें एएमसी स्थापना दिवस के उपलक्ष्य में मोटरसाइकिल अभियान को हरी झंडी दिखाई
इस प्रतिष्ठित अभियान को 3 अप्रैल 2022 को नई दिल्ली में सशस्त्र बल चिकित्सा सेवा के महानिदेशक, सर्जन वाइस एडमिरल रजत दत्ता ने हरी झंडी दिखाई।
"आजादी का अमृत महोत्सव" के अवसर और डीजीएमएस  के तत्वावधान में 258वां आर्मी मेडिकल कोर स्थापना दिवस मनाने के लिए, मोटरसाइकिल अभियान की योजना में 04 कमांड और सात उत्तर पूर्वी राज्यों सहित 12 राज्यों को शामिल करने की है। अभियान के दौरान डॉक्टरों और पैरामेडिक्स को प्रेरित करने के लिए टीम 100 से अधिक सेना और नागरिक चिकित्सा प्रतिष्ठानों का दौरा करेगी। महत्वपूर्ण चिकित्सा सहायता प्रदान करने वाले दूर-दराज के क्षेत्रों में तैनात "द कोरोना वॉरियर्स"; "सर्वे संतु निरामया" के आदर्श वाक्य के साथ "सैनिकों के साथ कंधे" की भावना को परिपुष्ट बनाना है।
आर्मी मेडिकल कॉर्प्स [एएमसी] जो देश का सबसे बड़ा स्वास्थ्य देखभाल संगठन है, पिछले सात दशकों से दूरस्थ क्षेत्रों में सैन्य और नागरिक दोनों तरह के कर्मियों के लिए जिम्मेदारी से चिकित्सा देखभाल प्रदान कर रहा है। एएमसी के इतिहास में अद्वितीय, यह मोटरसाइकिल अभियान विशेष रूप से आर्मी मेडिकल कोर के स्वास्थ्य दल द्वारा चलाया जा रहा है। 18 दिनों के ड्राइविंग समय में इस अभियान को दौरान 10000 किमी  से अधिक की दूरी तय की जाएगी, जो अपने आप में एक अदम्य साहसपूर्ण कार्य है और इस अभियान में एक तरह से मनुष्य और मशीन दोनों के धैर्य की भी परीक्षा होगी। इस अभियान में जंगलों, घने वनों और उत्तर पूर्व राज्यों के पहाड़ों में खतरनाक सड़कों पर तीव्र गति में ड्राइविंग करना शामिल है।
इस अभियान दल में 03 विशेष अधिकारी, 02 चिकित्सा अधिकारी, 03 गैर-तकनीकी अधिकारी और 02 अन्य रैंक के अधिकारियों के साथ सेना चिकित्सा कोर के 02 आरक्षित सदस्य भी शामिल हैं। ये मोटरसाईकिल जावा मोटर्स के स्पेशल क्लासिक आर्मी फ्लीट एडिशन की हैं।
टीम का नेतृत्व कर्नल राजेश डब्ल्यू अधाऊ, एसएम कर रहे हैं और वह एक पर्वतारोही, साहसिक उत्साही और कारगिल युद्ध के दिग्गज योद्धाओं में शामिल रहे हैं। टीम के अन्य सदस्यों में शानदार पर्वतारोही कर्नल संजय कुमार, एक गहन मनोचिकित्सक लेफ्टिनेंट कर्नल विशाल चोपड़ा, एक अनुभवी बाइक चालक और प्रसिद्ध नेत्र विशेषज्ञ लेफ्टिनेंट कर्नल वीरभद्रप्पा, एक प्रसिद्ध बाइकर और बाल रोग विशेषज्ञ लेफ्टिनेंट कर्नल मृगंक चौबे, एक अनुभवी बाईक राइडर और पिछले एएमसी मोटरसाइकिल अभियान से लिम्का बुक रिकॉर्ड धारक कर्नल महेश महतो, लंबी दूरी के साइकिल चालक मेजर गिरीश जी और 33000 किमी से अधिक मोटरसाइकिल अभियानों का अनुभव रखने वाले एक पैरा मोटर पायलट मेजर श्रीनिवास शामिल हैं। हवलदार विनायक डी धमाले और एनके दीपक कुमार सिंह 45000 किमी से अधिक बाइक की सवारी के अनुभव के साथ अनुभवी बाईक सवार हैं, और ये एएमसी मोटरसाइकिल अभियान का भी हिस्सा भी रहे हैं और उन्होंने भारतीय सेना के लिए इंडिया बुक और लिम्का बुक रिकॉर्ड में अपना नाम दर्ज कराया है। इसके अलावा हवलदार योगेश मटवा और एनके सतीश डी रिजर्व के रूप में टीम का हिस्सा बन रहे हैं।
यह अद्वितीय प्रयास न केवल सेना के सभी रैंकों के बीच 'एस्पिरिट डी कॉर्प्स और रोमांच की भावना' को आत्मसात करेगा, बल्कि एएमसी योद्धाओं के कठिन और मजबूत इरादों को भी ज़ाहिर करने में मदद करेगा।
इस अवसर पर चिकित्सा सेवा महानिदेशक  और सीनियर कर्नल कमांडेंट, डीजीएमएस  लेफ्टिनेंट जनरल दलजीत सिंह और अन्य गणमान्य व्यक्ति भी उपस्थित थे।
जनजातीय कार्य मंत्रालय
ट्राइफेड ने राज्य नोडल विभागों और कार्यान्वयन एजेंसियों से 'एमएफपी योजना के लिए एमएसपी' के तहत उपलब्ध राशि से खरीद शुरू करने के लिए कहा
जनजातीय कार्य मंत्रालय के अंतर्गत आनेवाले, ट्राइफेड ने राज्य नोडल विभागों और कार्यान्वयन एजेंसियों से एमएफपी योजना के लिए एमएसपी के तहत उपलब्ध धनराशि से न्यूनतम समर्थन मूल्य  पर लघु वन उत्पाद  के खरीद की शुरूआत करने के लिए कहा है।
ट्राइफेड के प्रबंध निदेशक, श्री प्रवीर कृष्ण ने मुख्य सचिवों, राज्य नोडल विभागों और कार्यान्वयन एजेंसियों को पत्र लिखकर कहा है कि ट्राइफेड, यूनिसेफ के सहयोग से वन धन विकास केंद्रों के वन धन स्वयं सहायता समूह के सदस्यों के लिए वेबिनार सत्रों की मेजबानी कर रहा है, जिससे आदिवासी संग्रहकर्ताओं के बीच सामाजिक दूरी का पालन करने और अपने अभियानों के संचालन के दौरान आवश्यक स्वच्छता बनाए रखने के लिए जागरूकता उत्पन्न की जा सके। इस वेबिनार में सभी राज्य नोडल विभाग और कार्यान्वयन एजेंसियां हिस्सा ले रही हैं। जनजातीय मामलों के मंत्रालय ने न्यूनतम समर्थन मूल्य  के माध्यम से लघु वन उत्पाद  के विपणन और एमएफपी के लिए मूल्य श्रृंखला के विकास के लिए दिशानिर्देशों को, एफ. नंबर 19/17/2018- लाइवलीहुड दिनांक: 26.02.2019 द्वारा अधिसूचित किया है।
केंद्रीय जनजातीय मामलों के मंत्री, श्री अर्जुन मुंडा ने राज्यों के मुख्यमंत्रियों को पत्र लिखकर जनजातीय समुदायों पर पड़ने वाले प्रभावों को कम करने के लिए आवश्यक उपाय अपनाने के लिए भी कहा है, साथ ही राज्य सरकारों को सलाह दी गई है कि वे जनजातीय संग्रहकर्ताओं को आवश्यक आजीविका सहायता प्रदान करने के लिए एमएफपी योजना के लिए न्यूनतम समर्थन मूल्य के अंतर्गत एमएफपी की खरीद की शुरूआत करें और शहरी क्षेत्रों से लेकर आदिवासी इलाकों में बिचौलियों की गतिविधियों को कम करें, तथा जनजातीय समुदायों के बीच कोरोनावायरस के प्रसार की किसी भी घटना की जाँच कराएं।
सामाजिक न्याय एवं अधिकारिता मंत्रालय
केंद्रीय सामाजिक न्याय एवं अधिकारिता मंत्री डॉ. वीरेन्द्र कुमार ने गुजरात के केवडिया में दो दिवसीय संवेदीकरण कार्यशाला का उद्घाटन किया
भारत सरकार के सामाजिक न्याय एवं अधिकारिता मंत्रालय के दिव्यांगजन अधिकारिता विभाग तथा दिव्यांगजन मुख्य आयुक्त कार्यालय ने संयुक्त रूप से गुजरात के केवडिया में एकता नगर के टेंट सिटी में 4 मार्च से 5 मार्च, 2022 तक दो दिनों तक चलने वाले संवेदीकरण कार्यशाला का उद्घाटन किया। केंद्रीय सामाजिक न्याय एवं अधिकारिता मंत्री डॉ. वीरेन्द्र कुमार ने कार्यक्रम का उद्घाटन किया।
कार्यशाला का उद्देश्य दिव्यांगजनों के अधिकारिता तथा समावेशन के लिए भारत सरकार की विभिन्न पहलों तथा योजनाओं एवं कार्यक्रमों और आरपीडब्ल्यूडी अधिनियम, 2016 की भूमिकाओं तथा जिम्मेदारियों के बारे में जागरूकता का सृजन करना था। प्रदर्शनियां उस कार्यक्रम का भी हिस्सा थीं जिसमें एनएचएफडीसी के नेशनल ट्रस्ट के स्वयं सहायता समूहों द्वारा उत्पादों एवं आरवीवाई स्कीम के तहत दिव्यांगजनों से लेकर वरिष्ठ नागरिकों को एडीआईपी के तहत एलिम्को द्वारा सहायता एवं सहायक उपकरणों का वितरण किया गया। एसेसबिलिटी एवं अवसंरचना विभाग के तहत राष्ट्रीय संस्थान द्वारा बनाई गई एक फिल्म का भी कार्यक्रम के दौरान प्रदर्शन किया गया। सीसीपीडी की आधिकारिक वेबसाइट, जो सुलभ तथा दिव्यांगजन अनुकूल है, भी सामाजिक न्याय एवं अधिकारिता मंत्री द्वारा कार्यशाला के दौरान लॉन्च की गई।
केंद्रीय सामाजिक न्याय एवं अधिकारिता मंत्री डॉ. वीरेन्द्र कुमार ने कार्यक्रम को संबोधित करते हुए कहा कि प्रभावी समेकन तथा टिकाऊ समावेशी विकास का लक्ष्य अर्जित करने के लिए सरकारी पदाधिकारियों तथा आम जनता के बीच भी दिव्यांगजनों की दिशा में एक अनुकूल प्रवृत्ति का विकास करने की आवश्यकता है। हमारी रणनीति दिव्यांगजनों को उनकी पूरी क्षमता का उपयोग करने तथा उन्हें गौरवपूर्ण, स्वतंत्र तथा संतोषजनक जीवन जीने में उनकी सहायता करने की होनी चाहिए। उन्होंने कहा कि जमीनी स्तर पर अग्रिम पंक्ति के पुनर्वास पेशेवरों का एक समूह तैयार करने के लिए ऑस्ट्रेलिया के मेलबर्न विश्वविद्यालय के सहयोग से भारत सरकार द्वारा एक समुदाय आधारित समावेशी कार्यक्रम का विकास किया गया है।
इस कार्यशाला में लगभग 25 राज्यों/केंद्र शासित प्रदेशों के प्रतिनिधियों ने भाग लिया। कार्यशाला के दौरान, दिव्यांगजनों की अधिकारिता से संबंधित विभिन्न कार्यान्वयन मुद्दों पर विचार-विमर्श किया गया। दिव्यांगजन मुख्य आयुक्त कार्यालय तथा दिव्यांगजन राज्य आयुक्त की भूमिकाएं तथा जिम्मेदारियां कार्यशाला की थीम थीं तथा राज्यों की सर्वश्रेष्ठ पद्धतियों को रेखांकित किया गया।
कार्यक्रम के दौरान सचिव श्रीमती अंजलि भावरा भी उपस्थित थीं तथा उन्होंने जोर देकर कहा कि दिव्यांगजनों को मुख्यधारा में लाने तथा एक समावेशी समाज का निर्माण करने के लिए दिव्यांगजन अधिकारिता विभाग की योजनाओं तथा कार्यक्रमों के बारे में जागरुकता फैलाने की आवश्यकता है।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 178.90 करोड़ से अधिक टीके लगाए जा चुके हैं
बीते चौबीस घंटों में 4.80 लाख से अधिक टीके लगाए गए
स्वस्थ होने की वर्तमान दर 98.68 प्रतिशत
पिछले 24 घंटों में 4,362 नए मामले सामने आए
भारत में सक्रिय मरीजों की संख्या 54,118 है
साप्ताहिक सक्रिय मामलों की दर 0.73 प्रतिशत है
पिछले 24 घंटों में 4.80 लाख  से अधिक वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 178.90 करोड़  से अधिक हो गया। इस उपलब्धि को 2,07,51,079 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,02,132
|
|
दूसरी खुराक
|
|
99,76,076
|
||
|
प्रीकॉशन खुराक
|
|
42,46,421
|
|
अग्रिम पंक्ति के कर्मी
|
|
पहली खुराक
|
|
1,84,10,499
|
|
दूसरी खुराक
|
|
1,74,60,733
|
||
|
प्रीकॉशन खुराक
|
|
63,89,301
|
|
15-18 वर्ष आयु वर्ग
|
|
पहली खुराक
|
|
5,54,05,474
|
||
|
दूसरी खुराक
|
|
3,09,62,112
|
|
18-44 वर्ष आयु वर्ग
|
|
पहली खुराक
|
|
55,26,01,749
|
|
दूसरी खुराक
|
|
44,98,37,567
|
|
45-59 वर्ष आयु वर्ग
|
|
पहली खुराक
|
|
20,24,08,724
|
|
दूसरी खुराक
|
|
18,14,43,266
|
|
60 वर्ष से अधिक आयु वर्ग
|
|
पहली खुराक
|
|
12,65,14,228
|
|
दूसरी खुराक
|
|
11,29,95,122
|
|
प्रीकॉशन खुराक
|
|
1,00,08,483
|
|
प्रीकॉशन खुराक
|
||
|
2,06,44,205
|
|
कुल
|
|
|
|
1,78,90,61,887
पिछले 24 घंटों में 9,620 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,23,98,095 हो गई है।
नतीजतन, भारत में स्वस्थ होने की दर 98.68 प्रतिशत है।
पिछले 24 घंटे में 4,362 नए मरीज सामने आए हैं।
वर्तमान में 54,118 सक्रिय रोगी हैं। वर्तमान में ये सक्रिय मामले देश के कुल पुष्टि वाले मरीजों का 0.13 प्रतिशत हैं।
देश भर में जांच क्षमता का विस्तार लगातार जारी है। पिछले 24 घंटों में कुल 6,12,926 जांच की गई हैं। भारत ने अब तक कुल 77.34 करोड़ से अधिक  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 0.73 प्रतिशत है, दैनिक रूप से पुष्टि वाले मामलों की दर 0.71 प्रतिशत है।
उप राष्ट्रपति सचिवालय
परमाणु बिजली ग्रीनहाऊस गैसों के उत्सर्जन में कमी ला सकती हैः उपराष्ट्रपति
परमाणु बिजली सुरक्षित और ऊर्जा की बढ़ती मांग को पूरा करने में समर्थ;
परमाणु खनिज निदेशालय का दौरा किया और वैज्ञानिकों के साथ बातचीत की
उपराष्ट्रपति श्री एम. वेंकैया नायडू ने कहा है कि परमाणु बिजली ग्रीनहाऊस गैसों के उत्सर्जन में व्यापक कमी ला सकती है और उसमें देश में बढ़ती ऊर्जा की मांग को पूरा करने का सामर्थ्य मौजूद है।
श्री नायडू ने आज परमाणु खनिज अन्वेषण एवं अनुसंधान निदेशालय , हैदराबाद के 70 वर्ष पूरे होने के अवसर पर वैज्ञानिकों और कर्मचारियो को संबोधित करते हुए कहा कि जलवायु परिवर्तन विश्व की मौजूदा दौर की सबसे प्रमुख परमाणु चिंताओं में से एक है।
उन्होंने कहा कि आज यह सुनिश्चित करने की जरूरत है कि आधुनिक प्रौद्योगिकियां सुरक्षित और विश्वसनीय हों। उपराष्ट्रपति ने कहा कि परमाणु बिजली ऊर्जा के विश्वसनीय और सुरक्षित विकल्पों में से एक है और उन्होंने 40 वर्षों से ज्यादा अर्से से बिना किसी गंभीर घटना के परमाणु बेड़े का संचालन करने के रिकॉर्ड के लिए इसकी सराहना की।
श्री नायडू ने कहा कि भारत परमाणु ऊर्जा में भारत की बढ़ती दिलचस्पी का आधार यह गहन विश्वास है कि अणु की शक्ति का इस्तेमाल देश के मानवीय और सामाजिक विकास को प्राप्त करने में मददगार हो सकता है। उन्होंने कहा कि भारत ने बहुत सोच-समझकर आगामी वर्षों के लिए अल्प-कार्बन विकास वाले मॉडल का अनुसरण करने का महत्वपूर्ण विकल्प चुना है। उन्होंने कहा कि प्रदूषण में कमी लाना एक बड़ी चुनौती है।
विविध महत्वपूर्ण खनिजों की खोज करने के लिए अन्वेषण की अत्याधुनिक प्रौद्योगिकियों को ग्रहण करने के एएमडी के प्रयासों की सराहना करते हुए उपराष्ट्रपति ने कहा कि उन्हें यह जानकर बेहद खुशी हुई कि देश में तीन लाख टन से ज्यादा यूरेनियम ऑक्साइड के भंडार मौजूद हैं और लगभग 1200 मिलियन टन बीच सैन्ड मिनिरल के भंडार उपलब्ध हैं। उन्होंने कहा, ‘सबसे महत्वपूर्ण बात यह है कि यूरेनियम संसाधन में वृद्धि की दिशा में महत्वपूर्ण प्रयास एएमडी द्वारा किया गया है। शुरूआती 60 साल के कार्यकलापों के दौरान मिले लगभग एक लाख टन से लेकर उसके बाद के 10 वर्षों में लगभग 2 लाख टन अतिरिक्त भंडार की खोज किया जाना बेहद सराहनीय है।’
श्री नायडू ने विश्वास व्यक्त किया कि कुडप्पा बेसिन सहित देश के विभिन्न भागों में एएमडी के अन्वेषण से और ज्यादा यूरेनियम की खानों तक पहुंच का मार्ग प्रशस्त होगा।
यूरेनियम, दुर्लभ धातुओं और आरईई भंडारों वाले देश भर के अनेक अनुकूल भौगोलिक क्षेत्रों का हवाला देते हुए उपराष्ट्रपति ने कहा कि हमारे परमाणु बिजली कार्यक्रम की निरंतर वृद्धि के लिए परमाणु खनिज संसाधनों में आत्मनिर्भरता हासिल करना संभव हो सकेगा। देश में बिजली की बढ़ती मांग पर विचार करते हुए भविष्य में परमाणु ऊर्जा की भूमिका काफी महत्वपूर्ण हो जाएगी। उन्होंने कहा, ‘अपने संसाधनों का अधिकतम उपयोग करने के लिए हमें नवीन और ज्यादा दक्ष प्रौद्योगिकियों को विकसित करने की आवश्यकता होगी।’
इस अवसर पर एएमडी के निदेशक श्री एम.बी. वर्मा और अन्य वरिष्ठ वैज्ञानिक और अधिकारी उपस्थित थे।
इससे पहले एएमडी के अधिकारियों ने उपराष्ट्रपति के समक्ष अपने संगठन के कार्यकलापों के बारे में प्रस्तुति पेश की।
उपराष्ट्रपति ने एएमडी के 70 वर्षों के अन्वेषण और अनुसंधान के सम्मान में ‘कुडप्पा एकाश्मक’ पटि्टका का भी अनावरण किया।
नागरिक उड्डयन मंत्रालय
दरभंगा से दैनिक उड़ानों के लिए बुकिंग इस महीने के अंत तक शुरू हो जायेगी : हरदीप सिंह पुरी
उत्तर बिहार के 22 जिलों के लिए हवाई सेवा एक वरदान: नागर विमानन मंत्री
उड़ान योजना के अंतर्गत क्षेत्रीय हवाई संपर्क को बढ़ावा दिया जाएगा
नागर विमानन मंत्री ने दरभंगा और देवघर हवाई अड्डे के विकास कार्यों की समीक्षा की
नागर विमानन राज्य मंत्री  श्री हरदीप सिंह पुरी ने कहा कि दरभंगा से दिल्ली, मुंबई और बेंगलुरु के लिए दैनिक उड़ानों की बुकिंग सितंबर माह के अंत तक शुरू हो जायेगी। बिहार के दरभंगा हवाई अड्डे के विकास कार्यों की समीक्षा करने के बाद, उन्होंने कहा कि छठ पूजा के शुभ पर्व से पहले ही नवंबर के प्रथम सप्ताह में उड़ान संचालन शुरू हो जाएगा। श्री हरदीप सिंह पुरी ने कहा कि यह उत्तर बिहार के 22 जिलों के लिए वरदान साबित होगा।
नागर विमानन मंत्री ने दरभंगा के सांसद श्री गोपाल जी ठाकुर, मधुबनी से सांसद श्री अशोक यादव तथा नागर विमानन मंत्रालय के सचिव श्री प्रदीप सिंह खारोला, भारतीय विमानपत्तन प्राधिकरण के अध्यक्ष श्री अरविंद सिंह और अन्य अधिकारियों के साथ मिलकर दरभंगा हवाई अड्डे की प्रगति और निर्माण कार्यों की समीक्षा की।
दरभंगा हवाई अड्डे के कार्य की प्रगति पर संतोष व्यक्त करते हुए, श्री पुरी ने कहा कि हवाई अड्डे पर अधिकांश काम लगभग पूरा हो चुका है। उन्होंने कहा कि आगमन और प्रस्थान हॉल, चेक-इन की सुविधा और कन्वेयर बेल्ट पहले ही स्थापित किए जा चुके हैं। श्री पुरी ने कहा कि शेष कार्य अक्टूबर के अंत तक पूरा हो जाएगा। क्षेत्रीय कनेक्टिविटी योजना उड़ान के तहत स्पाइसजेट को पहले ही इस मार्ग पर संचालन के लिए अनुमति दी जा चुकी है।
श्री पुरी ने जोर देकर कहा कि प्रधानमंत्री के 'हवाई चप्पल से हवाई जहाज़ तक' का नज़रिया लोगों के जीवन को बदलने के लिए है। उन्होंने कहा कि एक ओर जहां दरभंगा में ज़मीनी स्तर पर काम ज़ोरों पर है, वहीं दूसरी तरफ़ अन्य गतिविधियां भी आगे बढ़ रही हैं। नागर विमानन मंत्री के दरभंगा हवाई अड्डे पर मौजूद रहने के समय स्पाइसजेट ने उड़ान संचालन की जांच भी की।
झारखंड में देवघर हवाई अड्डे की स्थिति की समीक्षा करने के बाद, श्री पुरी ने कहा कि देवगढ़ हवाई अड्डे पर काम काफी प्रगति पर है और इसे निर्धारित समय पर पूरा कर लिया जाएगा। स्थानीय सांसद श्री निशिकांत दुबे के साथ इस बारे में उनकी व्यापक चर्चा हुई। श्री पुरी ने कहा कि हवाई अड्डे का परिचालन बहुत जल्द शुरू किया जाएगा। उन्होंने कहा कि सरकार इस संबंध में अगले सप्ताह तक कुछ महत्वपूर्ण निर्णय भी लेगी।
देवघर हवाई अड्डा जो क़ि पटना, कोलकाता और बागडोगरा को विमान सेवाएं प्रदान करता है, अब संथाल क्षेत्र में हवाई संपर्क उपलब्ध करने के अलावा, बिहार के भागलपुर और जमुई जिलों के लोगों को भी विमान सेवा प्रदान कर सकेगा।
श्री हरदीप सिंह पुरी ने कहा कि यह 'सब उड़ें, सब जुड़ें' नीति के तहत देश के आंतरिक क्षेत्रों को हवाई संपर्क प्रदान करने की महत्वाकांक्षी 'उड़ान' योजना के कार्यान्वयन की ओर एक और बड़ा कदम है।
एमजी/एएम/एनकेएस/एसके
(Visitor Counter : 227
रक्षा मंत्रालय
रक्षा मंत्रालय द्वारा 'मेक इन इंडिया' को बढ़ावा देने के लिए केवल स्थानीय आपूर्तिकर्ताओं के द्वारा 26 रक्षा मदों के खरीद को मंजूरी
भारत में 'मेक इन इंडिया' को प्रोत्साहित करने और वस्तुओं एवं सेवाओं के विनिर्माण और उत्पादन को बढ़ावा देने के लिए, सरकार ने सार्वजनिक खरीद आदेश 2017 , औद्योगिक नीति और संवर्धन विभाग  अधिसूचना संख्या पी-45021/2/2017/ बी.ई.-II दिनांक 15.06.2017  को जारी किया है।
इस आदेश के अंतर्गत, रक्षा मंत्रालय के रक्षा उत्पादन विभाग  द्वारा अब तक 127 मदों को अधिसूचित किया है जहाँ पीपीपी-एमआईआई 2017 के अनुसार स्थानीय आपूर्तिकर्ताओं से खरीद को वरीयता प्रदान की गई है। स्थानीय आपूर्तिकर्ताओं से खरीद को ज्यादा प्रोत्साहन देने के लिए, पहले से अधिसूचित 127 मदों में से 26 मदों को अब सार्वजनिक खरीद आदेश 2017  के खंड 3  के अंतर्गत अधिसूचित किया गया है और अब से, खरीद करने वाली संस्थाएं इन वस्तुओं को केवल स्थानीय आपूर्तिकर्ताओं से खरीद सकेंगी, चाहे खरीद का मूल्य कुछ भी हो, बशर्ते कि स्थानीय आपूर्तिकर्ता द्वारा प्रत्येक मद के लिए निर्धारित न्यूनतम स्थानीय सामग्री  की पूर्ति की जाए।
वस्तुओं की सूची निम्न प्रकार है:
|
|
क्रम संख्या
|
|
वस्तुएं
|
|
न्यूनतम स्थानीय सामग्री
|
|
जहाज निर्माण उद्योग में उपयोग की जाने वाली वस्तुएं
|
|
1.
|
|
हेलो लैंडिंग ग्रिड
|
|
60%
|
|
2.
|
|
दरवाजे 
|
|
60%
|
|
3.
|
|
जेमिनी इन्फ्लेटेबल बोट
|
|
60%
|
|
4.
|
|
ऑयल पंप्स
|
|
50%
|
|
5.
|
|
बैटरी लोडिंग ट्रॉली
|
|
50%
|
|
6.
|
|
सैक्रिफिसियल जिंक एनोड फ्लैंग्स
|
|
50%
|
|
7.
|
|
फाइबर ग्लास क्लॉथ -ई ग्रेड
|
|
50%
|
|
8.
|
|
हाई टेम्परेचर गैस्केट
|
|
50%
|
|
रक्षा विनिर्माण उद्योग में उपयोग की जाने वाली अन्य वस्तुएं
|
|
9.
|
|
6 मिमी से 100 मिमी मोटी वेल्डोक्स प्लेट
|
|
50%
|
|
10.
|
|
6 मिमी से 100 मिमी मोटी हार्डऑक्स प्लेट
|
|
50%
|
|
11.
|
|
इलेक्ट्रिक मोटर 
|
|
40%
|
|
12.
|
|
केबल असेंबली 
|
|
40%
|
|
13.
|
|
मास-आर118- 
|
|
40%
|
|
14.
|
|
मॉड्यूलेटर 
|
|
40%
|
|
15.
|
|
ड्युवल स्विच्ड एम्पलीफायर 
|
|
40%
|
|
16.
|
|
बेलेविल स्प्रिंग्स नंबर 2ए46एम 109-55
|
|
50%
|
|
17.
|
|
सीलिंग रिंग 008-012-25 जीसीएफ टीएम-589सी
|
|
50%
|
|
18.
|
|
सीलिंग रिंग 012-016-25 जीसीएफ टीएम-589सी
|
|
50%
|
|
19.
|
|
सीलिंग रिंग 030-038-46 जीसीएफ टीएम-589सी
|
|
50%
|
|
20.
|
|
सीलिंग रिंग 038-046-46 जीसीएफ टीएम-589सी
|
|
50%
|
|
21.
|
|
सीलिंग रिंग 046-048-46 जीसीएफ टीएम-589सी
|
|
50%
|
|
22.
|
|
सीलिंग रिंग 048-056-46 जीसीएफ टीएम-589सी
|
|
50%
|
|
23.
|
|
सीलिंग रिंग 060-070-58 जीसीएफ टीएम-589सी
|
|
50%
|
|
24.
|
|
सीलिंग रिंग 065-075-58 जीसीएफ टीएम-589सी
|
|
50%
|
|
25.
|
|
सीलिंग रिंग 085-095-58 जीसीएफ टीएम-589सी
|
|
50%
|
|
26.
|
|
सीलिंग रिंग 100-110-58 जीसीएफ टीएम-589सी
|
|
50%
एएम/एके-
(Visitor Counter : 281
खाद्य प्रसंस्करण उद्योग मंत्रालय
खाद्य प्रसंस्करण उद्योग मंत्रालय के शिकायत प्रकोष्ठ ने कोविड-19 माहौल के बीच उद्योग से प्राप्त 585 मुद्दों में से 581 को सुलझाया
श्रीमती हरसिमरत कौर बादल जमीनी स्तर पर स्थिति का आकलन करने के लिए खाद्य प्रसंस्करण उद्योग के हितधारकों के साथ नियमित रूप से वीडियो कॉन्फ्रेंस करती रही हैं
खाद्य प्रसंस्करण उद्योग मंत्रालय का शिकायत प्रकोष्ठ सक्रिय दृष्टिकोण और समय पर निवारण के जरिए कुल 585 मुद्दों में से 581 मुद्दों को सुलझाने में समर्थ रहा है। कार्यदल संबंधित राज्य सरकारों और वित्त मंत्रालय एवं गृह मंत्रालय सहित अन्य संबंधित प्राधिकारियों के समक्ष इन मुद्दों को उठाता रहा है। कार्यदल खाद्य और संबद्ध उद्योग द्वारा सामना किए जाने वाले किसी भी मुद्दे/चुनौतियों का समाधान करने के लिए सभी राज्यों के प्रमुख उद्योग संघों और फूड प्रोसेसरों के साथ भी लगातार संपर्क में रहा है, ताकि यह अधिकतम क्षमता के साथ काम कर सके। राष्ट्रव्यापी कोविड-19 लॉकडाउन के दौरान उत्पादन या आपूर्ति श्रृंखला में व्यवधान के कारण खाद्य प्रसंस्करण क्षेत्र द्वारा सामना की जा रही किसी भी समस्या या शिकायत को covidgrievance-mofpi[at]gov[dot]in पर मेल किया जा सकता है।
मंत्रालय में एक विशेष कार्यदल और एक शिकायत प्रकोष्ठ की स्थापना की गई थी, जिसमें मंत्रालय के वरिष्ठ अधिकारीगण और इन्वेस्ट इंडिया के सदस्यगण शामिल थे। उद्योग या तो सीधे तौर पर या विभिन्न उद्योग संघों के माध्यम से शिकायत प्रकोष्ठ तक पहुंच सकता था। शिकायत प्रकोष्ठ में जो प्रमुख शिकायतें दर्ज कराई गईं, उनमें निम्नलिख्रित से संबंधित मुद्दे शामिल थे:
.
- लॉकडाउन के कारण प्लांट बंद
- लॉजिस्टिक्स से संबंधित मुद्दे, गोदाम बंद करना
- श्रमिकों की अनुपलब्धता
- कर्मचारियों और श्रमिकों की आवाजाही
केंद्रीय खाद्य प्रसंस्करण उद्योग मंत्री श्रीमती हरसिमरत कौर बादल ने जमीनी स्तर पर स्थिति का आकलन करने के लिए नियमित रूप से उद्योग संघों, कोल्ड चेन डेवलपर्स, निर्यातकों, इत्यादि के साथ आयोजित अनेक वीडियो कॉन्फ्रेंस की एक श्रृंखला की अध्यक्षता की है।
मंत्रालय ने कोल्ड चेन के प्रमोटरों के साथ आयोजित वीडियो कॉन्फ्रेंस संवाद के दौरान विभिन्न मुद्दों को नोट किया, जिस पर कार्यदल ने तुरंत आवश्यक कदम उठाए हैं और फिर सभी संबंधित हितधारकों के समक्ष इन मुद्दों को उठाया है। खाद्य और संबद्ध उद्योग की आवश्यकताओं को ध्यान में रखते हुए कई कदम उठाए गए, ताकि नई सामान्य स्थिति के अनुरूप स्वयं को ढाला जा सके।
खाद्य प्रसंस्करण उद्योग मंत्रालय भी लॉजिस्टिक्स एवं आपूर्ति पर गठित उच्चाधिकार प्राप्त समिति का एक सदस्य है और यह सुनिश्चित करने के लिए काम करता रहा है कि कटाई की गई कृषि उपज को उद्योग को आपूर्ति की जा सके, ताकि किसानों को निश्चित तौर पर लाभ हो। खाद्य प्रसंस्करण उद्योग मंत्रालय ने यह सुनिश्चित करने के लिए कई उपाय किए हैं कि कोविड-19 संकट के कारण खाद्य प्रसंस्करण उद्योग पर कम-से-कम प्रतिकूल असर हो।
प्रधानमंत्री कार्यालय
प्रधानमंत्री ने बजरंग पूनिया को लगातार तीसरा राष्ट्रमंडल खेल पदक जीतने पर बधाई दी
प्रधानमंत्री श्री नरेन्द्र मोदी ने लगातार तीसरी बार राष्ट्रमंडल खेलों में पदक जीतने पर बजरंग पूनिया को बधाई दी है। बजरंग पूनिया ने सीडब्ल्यूजी 2022 में 65 किलोग्राम कुश्ती स्पर्धा में स्वर्ण पदक जीता।
प्रधानमंत्री ने ट्वीट किया;
''प्रतिभाशाली बजरंग पूनिया निरंतरता और उत्कृष्टता का पर्याय हैं। उन्होंने बर्मिंघम राष्ट्रमंडल खेलों में स्वर्ण पदक जीता। लगातार तीसरी बार पदक जीतने की इस शानदार उपलब्धि पर उन्हें बधाई। उनका जज्बा और आत्मविश्वास प्रेरणादायक है। हमेशा मेरी शुभकामनाएं।''
जनजातीय कार्य मंत्रालय
अनुसूचित जनजाति के दस लोगों की हत्या की घटना की जांच करने के लिए राष्ट्रीय अनुसूचित जनजाति आयोग 22 जुलाई, 2019 को सोनभद्र का दौरा करेगा
राष्ट्रीय अनुसूचित जनजाति आयोग को प्रिंट और इलेक्ट्रॉनिक मीडिया के जरिए पता लगा है कि 18 जुलाई, 2019 को उत्तर प्रदेश के सोनभद्र जिले के उम्भा गांव में जमीन के विवाद पर अनुसूचित जनजाति के दस लोगों की हत्या हो गई और कई लोग घायल हुए। घटना की गंभीरता को देखते हुए आयोग ने उत्तर प्रदेश के मुख्य सचिव, पुलिस महानिदेशक और सोनभद्र जिले के जिलाधिकारी तथा पुलिस अधीक्षक को नोटिस भेजकर आदेश दिया है कि वे इस मामले में सभी तथ्यों और कार्रवाई रिपोर्ट से आयोग को अवगत कराएं। आयोग ने घटना स्थल का दौरा करने, मृतकों और घायलों के परिवार वालों से भेंट करने तथा जिले के प्रशासनिक और पुलिस अधिकारियों के साथ बैठक करने का भी निर्णय किया है।
इस संबंध में राष्ट्रीय अनुसूचित जनजाति आयोग के अध्यक्ष डॉ. नंद कुमार साय, सदस्य श्रीमती माया चिंतामन इवनाते, भारत सरकार के संयुक्त सचिव श्री एस.के. राठो और सहायक निदेशक श्री आर.के. दुबे घटना की जांच करने के लिए सोनभद्र जिले का दौरा करेंगे। जांच दल 22 जुलाई, 2019 को उम्भा गांव का दौरा करेगा और पीड़ितों से मिलेगा। उसी दिन जांच दल मिर्जापुर के संभागीय आयुक्त, वाराणसी रेंज के अतिरिक्त पुलिस महानिदेशक और सोनभद्र जिले के जिलाधिकारी तथा पुलिस अधीक्षक के साथ बैठक करेगा।
कार्मिक, लोक शिकायत एवं पेंशन मंत्रालय
पेंशन और पेंशनभोगी कल्याण विभाग ने नई दिल्ली के नीति मार्ग, नेहरू पार्क में "श्रमदान-स्वच्छता ही सेवा" कार्यक्रम का आयोजन किया
केंद्रीय मंत्री डॉ. जितेंद्र सिंह के नेतृत्व में, इस कार्यक्रम में पेंशन और पेंशनभोगी कल्याण विभाग के सभी अधिकारियों/कर्मचारियों ने स्वच्छता गतिविधियों में भाग लिया
राष्ट्रीय स्तर के "स्वच्छता ही सेवा" कार्यक्रम "एक तारीख-एक घंटा" के हिस्से के रूप में राज्य मंत्री  डॉ. जितेंद्र सिंह के साथ, सचिव  श्री वी. श्रीनिवास, अतिरिक्त सचिव  श्री. एसएन माथुर और पेंशन और पेंशनभोगी कल्याण विभाग के सभी अधिकारियों ने 1 अक्टूबर, 2023 को नई दिल्ली के नीति मार्ग, नेहरू पार्क में महात्मा गांधी को श्रद्धांजलि के रूप में श्रमदान में भाग लिया व वृक्षारोपण किया। डॉ. जितेंद्र सिंह ने अपने प्रेरक संदेश में कहा कि स्वच्छता अभियान न केवल एक सरकारी पहल है बल्कि अब यह एक जन आंदोलन बन गया है।
इस अवसर पर सचिव  श्री वी. श्रीनिवास, अतिरिक्त सचिव  श्री. एसएन माथुर, और पेंशन और पेंशनभोगी कल्याण विभाग के अन्य सभी अधिकारियों ने महात्मा गांधी को स्वच्छांजलि अर्पित की।
'एक तारीख एक घंटा' कार्यक्रम के हिस्से के रूप में, सभी पेंशन और पेंशनभोगी कल्याण विभाग के कर्मचारियों ने पार्क की सफाई के लिए स्वेच्छा से योगदान दिया। स्वच्छ भारत मिशन का यह चरण प्रधानमंत्री के "कचरा मुक्त भारत" के विजन पर प्रकाश डालता है। प्रधानमंत्री के विजन के अनुसरण में, सचिव  श्री वी. श्रीनिवास के नेतृत्व में विभाग के अधिकारियों/कर्मचारियों की सक्रिय भागीदारी के साथ इस कार्यक्रम का आयोजन किया गया है।
विभाग ने सेन्ट्रल गवर्नमेंट पेंशनर्स एसोसिएशन्स और उनके संबद्ध संघों के माध्यम से पूरे भारत में एक व्यापक स्वच्छता अभियान चलाया है। केंद्र सरकार के सभी 50 पेंशनभोगी संघों ने 1 अक्टूबर, 2023 को पूरे देश में "स्वच्छता श्रमदान" में सक्रिय रूप से भाग लिया।
प्रधानमंत्री कार्यालय
प्रधानमंत्री ने पिछले 60 वर्षों में एशियाई खेलों में भारत के अब तक के सर्वश्रेष्ठ प्रदर्शन की सराहना की
प्रधानमंत्री श्री नरेन्द्र मोदी ने पिछले 60 वर्षों में एशियाई खेलों में 107 पदकों के साथ भारत के अब तक के सर्वश्रेष्ठ प्रदर्शन की सराहना की है। श्री मोदी ने खिलाड़ियों के अटूट दृढ़ संकल्प, निरंतर भावना और कड़ी मेहनत की सराहना की।
प्रधानमंत्री ने एक्स पर पोस्ट किया:
‘‘एशियाई खेलों में भारत के लिए बहुत बड़ी और ऐतिहासिक उपलब्धि!
समस्त देश इस बात से बेहद प्रसन्न है कि हमारे असाधारण एथलीटों ने अब तक के सर्वाधिक 107 पदक जीते हैं, जो पिछले 60 वर्षों में अब तक का सर्वश्रेष्ठ प्रदर्शन है।
हमारे खिलाड़ियों के अटूट संकल्प, अथक उत्साह और कड़ी मेहनत ने देश को गौरवान्वित किया है। उनकी जीत ने हमें स्मरण रखने के क्षण प्रदान किए हैं, हम सभी को प्रेरित किया है और उत्कृष्टता के प्रति हमारी प्रतिबद्धता की पुष्टि की है।’’